Ужо па заяўцы можна меркаваць, хто з педагогаў матываваны працаваць, а хто будзе ўсё выконваць пад прымусам. Напрыклад, калі настаўнікаў розных прадметаў з адной школы ці гімназіі чалавек 7—10, то, як правіла, большасць з іх да фінішу не даходзіць. Прымус ёсць прымус. Ідэальны варыянт для залічэння на дыстанцыйнае навучанне — настаўнік, які ўжо наведваў семінары па АА, бачыў урокі з прымяненнем гэтай тэхналогіі і мае агульнае ўяўленне пра тое, чаму збіраецца навучыцца, мае вопыт прэзентацыі сваёй практыкі работы з вучнямі (дарэчы, вельмі паспяхова актыўнай ацэнцы вучацца члены клуба “Крыштальны журавель”), настаўнік, здольны адмовіцца ад стэрэатыпаў, які набіў першыя шышкі пасля спробы самастойнага асваення методыкі і цяпер актыўна шукае адказ на пытанне “А як жа на самай справе трэба вучыць па актыўнай ацэнцы?”.